ለሕዝብ መረጃ የማይሰጡ የመንግሥት አስፈጻሚ አካላትን ተጠያቂ ለማድረግ እንደሚሰራ ተጠቆመ
 አዲሱ ገረመውአዲስ አበባ፡- የኢትዮጵያ ሕዝብ እምባ ጠባቂ ተቋም ለሕዝብ መረጃ የማይሰጡ የመንግሥት አስፈጻሚ አካላትን ተጠያቂ ለማድረግ እንደሚሰራ አስታወቀ። በኮቪድ 19 ወረርሽኝ ዙሪያ ያለማቋረጥ ትክክለኛውን መረጃ ለሕዝብ በማድረስ ከፍተኛ ሚና ለነበራቸው ሦስት ተቋማት እውቅና ሰጠ።የኢትዮጵያ ሕዝብ እምባ ጠባቂ ተቋም የመረጃ ነፃነት ሕግ ትግበራ የመልካም አፈፃፀምና ድጋፍ እውቅና መድረክ ትናንት ማምሻውን ባካሄደበት ወቅት የተቋሙ ዋና እምባ ጠባቂ ዶክተር እንዳለ ኃይሌ፤ መረጃን የሚሰጡ የመንግሥት አስፈጻሚ አካላት እንዳሉ ሁሉ መረጃን በትክክል ለመገናኛ ብዙኃን ጭምር የማይሰጡ አካላት መኖራቸውን ገልጸዋል። ለኅብረተሰቡም ሆነ ለመገናኛ ብዙኃን መረጃን የማይሰጡ አካላትን ተጠያቂ የማድረግ ሥራ እየተሰራ መሆኑንም አመልክተዋል።መረጃ የማይሰጡ የመንግሥት አስፈጻሚ አካላትን ተጠያቂ የሚያደርግ ሕግ ባለመኖሩ በመረጃ ተደራሽነት በኩል ክፍተት መፈጠሩን ያመለከቱት ዶክተር እንዳለ፣ ለመገናኛ ብዙኃን መረጃ ባለመስጠታቸው ግፊትና ተጽእኖ በመፍጠር የተጀመረው የማጋለጥ ሥራ በየሦስት ወሩ ተከናውኖ ለሕዝብ ይፋ ይሆናል ብለዋል። መረጃን በአግባቡ በመስጠት የተሻለ አፈጻጸም ለሚኖራቸው አካላትም እውቅና በመስጠት መረጃ የመስጠት ባህልን ለማጎልበት እንደሚሰራ አስታውቀዋል።የሕዝብ ተወካዮች ምክትል አፈጉባዔ ወይዘሮ ሽታዬ ምናለ በበኩላቸው፤ በአገሪቱ ያለው የመረጃ ነፃነት በሚጠበቀው ደረጃ ውጤት ያስመዘገበ ባለመሆኑ ከሚወጡ መረጃዎች ይልቅ የሚደበቁ መረጃዎች እንደሚበዙ ጠቁመዋል። መረጃ ሁለንተናዊ አቅምን የሚፈጥር በመሆኑ ሕዝብ የሚፈልገውን መረጃ በተጨባጭ በማድረስ ማሻሻል እንደሚገባ ገልጸው፣ የመንግሥት አስፈጻሚ አካላት ለዜጎች መረጃ የመስጠት ግዴታ እንዳለባቸው አመልክተዋል። ተቋሙ በዕለቱ በኮቪድ 19 ወረርሽኝ ዙሪያ ያለማቋረጥ ትክክለኛውን መረጃ ለሕዝብ በማድረስ ከፍተኛ ሚና ለነበራቸው የኢትዮጵያ ጤና ሚኒስቴር፣ የኢትዮጵያ ኅብረተሰብ ጤና ኢንስቲትዩትና ለተባበሩት መንግሥታት የልማት ድርጅት እውቅና ሰጥቷል። እውቅና የተሰጣቸው ሦስቱ
ተቋማት በሽታውን ከመከላከል
አንጻር፣ ዜጎች ማድረግ
ስላለባቸው ጥንቃቄና ልዩ
ልዩ መመሪያዎችንና መረጃዎችን
ለኅብረተሰቡ በጊዜ በማድረስ
ረገድ፤ እንዲሁም ቴክኒካዊ
ድጋፎችን በማድረግ ከፍተኛ
ሚና እንደነበራቸው ዶክተር
እንዳለ ገልጸዋል። ሌሎች
ተቋማትም ይህንን በጎ
ተግባር እንደ ምሳሌ
በመውሰድ ኃላፊነታቸውን መወጣት
እንዳለባቸው አስገንዝበዋል።አዲስ ዘመን ጥር 14/2013